เจ้าหน้าที่กองกำลังรักษาความสงบเรียบร้อย อำนวยความสะดวกแก่ประชาชนที่เดินทางมาร่วมวางดอกไม้จันทน์เพื่อถวายความอาลัยแด่ พระปรมินทรมหาภูมิพลอดุลยเดข บรมนาถบพิตร ณ พระเมรุมาศจำลอง จังหวัดอุทัยธานี และจ.สุโขทัย
เจ้าหน้าที่กองกำลังรักษาความสงบเรียบร้อย อำนวยความสะดวกแก่ประชาชนที่เดินทางมาร่วมวางดอกไม้จันทน์ เพื่อถวายความอาลัยแด่พระปรมินทรมหาภูมิพลอดุลยเดข   บรมนาถบพิตร ณ พระเมรุมาศจำลอง จังหวัดอุทัยธานี และจ.สุโขทัย

กองบังคับการควบคุม กองกำลังรักษาความสงบเรียบร้อย จังหวัดอุทัยธานี  ได้จัดกำลังพลพร้อมยุทโธปกรณ์ รถ FTS จำนวน 2 คัน และ เรือยนต์ จำนวน 2  ลำ บริการช่วยเหลือ รับ – ส่ง ประชาชนที่มีความประสงค์จะเดินทางมาเข้าร่วมงานพระราชพิธีวางดอกไม้จันทน์ เพื่อถวายความอาลัยแด่พระปรมินทรมหาภูมิพลอดุลยเดข   บรมนาถบพิตร ณ พระเมรุมาศจำลอง  ณ วัดสังกัสรัตนคีรี  อำเภอเมือง จังหวัดอุทัยธานี  โดยบริการรับ – ส่ง ประชาชน ในพื้นที่ อำเภอเมือง จังหวัดอุทัยธานี  จำนวน 3 ตำบล ประกอบด้วยบ้านปากกะบาด ตำบลสะแกกรัง อำเภอเมือง  จังหวัดอุทัยธานี, บ้านบางกุ้ง ตำบลสะแกกรัง อำเภอเมือง  จังหวัดอุทัยธานี และบ้านดงยางใต้ ตำบลท่าซุง ตำบลสะแกกรัง อำเภอเมือง  จังหวัดอุทัยธานี  โดยหน่วยจะดำเนินการบริการช่วยเหลือ รับ – ส่ง ประชาชนจนเสร็จงานพระราชพิธีวางดอกไม้จันทน์ เพื่อถวายความอาลัยแด่พระปรมินทรมหาภูมิพลอดุลยเดข   บรมนาถบพิตร

ที่จังหวัดสุโขทัย เจ้าหน้าที่ทหารจาก หมู่.รส.1 มว.รส.2 ร้อย.รส.ที่ 2 (อ.กงไกรลาศ) ได้จัดรถยนต์บรรทุกขนาดใหญ่ จำนวน 2 คัน รับ - ส่ง ประชาชนหมู่ 8 บ้านจิกเอน ตำบลบ้านใหม่สุขเกษมฯ  จำนวน 60 คน ที่ประสบอุทกภัยน้ำท่วมทางคมนาคมสัญจร เพื่อมาร่วมพิธีวางดอกไม้จันทน์ เพื่อถวายความอาลัยแด่พระปรมินทรมหาภูมิพลอดุลยเดข   บรมนาถบพิตร ณ วัดกงไกรลาศ อำเภอกงไกรลาศ จังหวัดสุโขทัย ผลการปฏิบัติเป็นไปด้วยความเรียบร้อย